
Uznesenie Okresný súd Stará Ľubovňa v právnej veci žalobcu: A. B. A., nar. X.X.XXXX, trvale bytom A. XX, adresa na doručovanie: C. D. XXXX/X, XXX XX E. F., právne zastúpený: JUDr. Slavomír Firment, advokát, 17. novembra 14, 064 01 Stará Ľubovňa, proti žalovaným: 1. G. A., nar. XX.X.XXXX, trvale bytom XX. XXXXXXXX XXXX/X, XXX XX E. F., 2. H. I., nar. X.X.XXXX, trvale bytom A. J. XX, 3. K. L. M., nar. X.X.XXXX, trvale bytom A. XX, žalovaní v 1. až 3. rade právne zastúpení: JUDr. Gábor Száraz, advokát, Garbiarska 20, 064 01 Stará Ľubovňa, v konaní o určenie spoluvlastníckeho práva k nehnuteľnosti, takto rozhodol: I. Súd konanie z a s t a v u j e . II. Súd z r u š u j e neodkladné opatrenie nariadené uznesením Okresného súdu Stará Ľubovňa č.k. 6C/3/2023-76 zo dňa 28.2.2023. III. Žiadna zo strán n e m á na náhradu trov konania právo. odôvodnenie: 1. Žalobca sa žalobou doručenou tunajšiemu súdu dňa 16.2.2023 domáhal voči žalovaným v 1. – 3. rade určenia spoluvlastníckeho práva k nehnuteľnosti a voči žalovanému v 3. rade aj nariadenia neodkladného opatrenia. 2. Okresný súd Stará Ľubovňa vydal vo veci dňa 28.2.2023 neodkladné opatrenie, ktorým žalovanému v 3. rade uložil povinnosť zdržať sa nakladania s nehnuteľnosťou, ktorá je predmetom tohto konania. 3. Po realizácii procesných úkonov postupom podľa § 167 CSP súd nariadil predbežné prejednanie sporu na deň 5.3.2024. V rámci predbežného prejednania sporu všetky sporové strany prejavili záujem o mimosúdne rokovania za účelom zmierlivého vyriešenia tohto sporu. 4. Dňa 16.12.2024 právny zástupca žalobcu doručil tunajšiemu súdu podanie označené ako „Späťvzatie žaloby“, v ktorom uviedol, že v predmetnej veci došlo medzi sporovými stranami k dosiahnutiu Dohody o urovnaní, z uvedeného dôvodu berie žalobný návrh v celom rozsahu späť a navrhuje, aby súd konanie v celom rozsahu zastavil a nepriznal žiadnej zo strán sporu nárok na náhradu trov konania. 5. Súd zaslal späťvzatie žaloby v zmysle § 146 ods. 1 CSP právnemu zástupcovi žalovaných v 1. – 3. rade s tým, aby oznámili súdu, či so späťvzatím žaloby žalobcom a s jeho návrhom na rozhodnutie o nároku na náhradu trov konania súhlasia. Právny zástupca žalovaných podaním zo dňa 9.1.2025 oznámil súdu, že žalovaní v 1. – 3. rade so späťvzatím žalobného návrhu súhlasia a súhlasia aj s tým, aby súd konanie zastavil a žiadnemu z účastníkov sporu nepriznal nárok na náhradu trov konania. 6. Podľa § 144 zákona č. 160/2015 Z.z. Civilný sporový poriadok (ďalej len „CSP“) žalobca môže vziať žalobu späť.
7. Podľa § 145 ods. 1 CSP, ak je žaloba vzatá späť celkom, súd konanie zastaví. 8. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 9. Vzhľadom na skutočnosť, že žalobca vzal žalobu späť v celom rozsahu a žalovaní so späťvzatím žaloby súhlasili, súd v súlade s citovanými zákonnými ustanoveniami konanie zastavil. 10. Podľa § 335 ods. 1 CSP, neodkladné opatrenie nariadené po začatí konania vo veci samej súd prvej inštancie aj bez návrhu zruší rozhodnutím, ktorým žalobu odmieta alebo zamieta alebo ktorým konanie vo veci samej zastavuje. 11. Vzhľadom na to, že v predmetnej veci po začatí konania bolo uznesením č.k. 6C/3/2023-76 zo dňa 28.2.2023 nariadené neodkladné opatrenie a z dôvodu späťvzatia žaloby žalobcom súd konanie vo veci zastavuje bez meritórneho prejednania sporu, súd postupom podľa § 335 ods. 1 CSP týmto uznesením zároveň, aj bez návrhu, toto neodkladné opatrenie zrušil. 12. Podľa § 255 ods. 2 CSP, ak mala strana vo veci úspech len čiastočný, súd náhradu trov konania pomerne rozdelí, prípadne vysloví, že žiadna zo strán nemá na náhradu trov konania právo. 13. Podľa § 262 ods. 1 CSP o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 14. O nároku na náhradu trov konania súd rozhodol v zmysle § 255 ods. 2 CSP tak, že žiadna zo strán nemá nárok na náhradu trov konania, keďže strany sporu oznámili súdu, že si nárok na náhradu trov konania neuplatňujú a dôvodom späťvzatia žaloby bola mimosúdna Dohoda o urovnaní, čo súd vyhodnotil tak, že žiadna zo strán nezavinila zastavenie konania. Poučenie: P o u č e n i e : Proti tomuto uzneseniu je prípustné odvolanie, ktoré sa podáva do 15 dní od dourčenia uznesenia na súde, proti rozhodnutiu ktorého smeruje. V odvolaní sa má popri všeobecných náležitostiach (ktorému súdu je určené, kto ho robí, ktorej veci sa týka, čo sa ním sleduje a podpis, ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania.) uviesť proti, ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie môže podať strana, v ktorej neprospech bolo rozhodnutie vydané. Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

